Diari Oficial de la Generalitat Valenciana


Sumari del DOGV 8858, del 16-07-2020 (2020/5385)

RESOLUCIÓ de 30 de juny de 2020, de la Vicepresidència i Conselleria d'Igualtat i Polítiques Inclusives, per la qual es convoquen set beques per a la realització de pràctiques professionals en la Direcció General d'Infraestructures de Serveis Socials, de la Conselleria d'Igualtat i Polítiques Inclusives.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8858

Data del DOGV
:   16-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5385


Data del document
:   30-06-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 30 de juny de 2020, de la Vicepresidència i Conselleria d'Igualtat i Polítiques Inclusives, per la qual es convoquen set beques per a la realització de pràctiques professionals en la Direcció General d'Infraestructures de Serveis Socials, de la Conselleria d'Igualtat i Polítiques Inclusives. [2020/5385]  
Mitjançant l'Ordre 2/2020, de 12 de març (DOGV 8764, 17.03.2020), de la Vicepresidència i Conselleria d'Igualtat i Polítiques Inclusives, es van aprovar les bases que regulen la convocatòria i concessió de beques per a la realització de pràctiques professionals en la Direcció General d'Infraestructures de Serveis Socials (d'ara endavant Ordre 2/2020).  
L'article 2, apartat primer de la citada ordre, estableix que la convocatòria s'iniciarà d'ofici per resolució de la persona titular de la conselleria competent en matèria de serveis socials.  
En virtut del que s'ha exposat, i de conformitat amb les competències conferides pel Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, l'article 160.4 b) i 166 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
Primer. Objecte i condicions  
1. Convocar la concessió, en règim de concurrència competitiva, de set beques per a la realització de pràctiques professionals en la Direcció General d'Infraestructures de Serveis Socials de la Conselleria d'Igualtat i Polítiques Inclusives, d'acord amb el que s'estableix en l'Ordre 2/2020:  
  
Especialitats Nombre de beques  
Dret 2 (una reservada per a persones amb diversitat funcional)  
Economia 1  
Enginyeria 1  
Arquitectura 2 (una reservada per a persones amb diversitat funcional)  
Edificació i obra civil i instal·lació i manteniment 1  
  
  
2. Les condicions de gaudi de les beques i la realització de les pràctiques professionals s'ajustarà a les disposicions de l'Ordre 2/2020.  
  
3. Les persones beneficiàries de les beques realitzaran les seues pràctiques en la seu de la Direcció General d'Infraestructures de Serveis Socials. La direcció tècnica de les beques recaurà sobre el personal tècnic de la Direcció General d'Infraestructures de Serveis Socials.  
  
Segon. Requisits que han de tindre les persones beneficiàries  
1. Per a obtindre la condició de beneficiaris de les beques regulades en l'Ordre 2/2020, s'hauran de complir, a la data de finalització del termini de presentació de sol·licituds, els requisits establits en l'article 3 de l'ordre esmentada.  
2. Les titulacions exigides per a cadascuna de les especialitats convocades seran les que s'indiquen a continuació en les àrees de coneixement establides per les bases reguladores:  
  
Especialitats Titulació exigida  
Dret · Grau en Dret  
Economia · Grau en Economia  
· Grau en Administració i Direcció d'Empreses  
Enginyeria · Grau en Enginyeria Industrial  
· Grau en Enginyeria Elèctrica  
· Grau en Enginyeria Electrònica  
· Titulacions afins a les anteriors  
Arquitectura · Grau en Arquitectura   
Edificació i obra civil i instal·lació i manteniment · Tècnic Superior en Projectes d'Edificació  
· Tècnic Superior en Projectes d'Obra Civil  
· Tècnic Superior en Organització i Control d'Obres de Construcció  
  
  
3. En el cas de que no es presentara cap persona amb diversitat funcional a la plaça reservada o no obtinguera la puntuació mínima que s'establisca, aquesta beca entrarà en el torn d'accés ordinari establit en la convocatòria.  
  
Tercer. Finançament  
L'import global màxim destinat a la concessió de les beques que es convoquen mitjançant la present resolució serà de 47.749,80 - per a l'anualitat 2020. Aquest import serà finançat a càrrec del programa pressupostari 44.43.62.3605.492.27 i la línia de subvenció S1113000 «Beques Pràctiques Professionals Infraestructures» per a l'exercici 2020 i el seu equivalent per a l'exercici 2021, condicionada a l'existència de crèdit adequat.  
  
Quart. Duració i pròrroga  
Les beques tindran una duració màxima de 12 mesos, comptats des de la data que s'indique en la resolució de concessió que podrà ser prorrogada, sense necessitat de nova convocatòria, mitjançant resolució expressa, fins a un període màxim de 12 mesos addicionals, sempre que hi haja crèdit adequat i suficient en els pressupostos de la Generalitat per als exercicis als quals afecte la pròrroga i que el desenvolupament de l'activitat que s'estiga realitzant així ho requerisca o aconselle.  
  
  
Cinqué. Import i pagament de la beca  
1. Tant respecte de l'import inicial de la beca com en el cas de pròrroga d'aquesta, la quantia procedent serà la que siga aplicable d'acord amb la resolució a què es refereix l'article 17.1 del Decret 132/2009, de 4 de setembre, del Consell, pel qual es regula la concessió de beques, que estiga vigent en aquest període  
2. Aquesta beca tindrà una dotació de 1067,15 euros mensuals bruts, de conformitat amb la Resolució de 12 de febrer de 2019, de la Conselleria d'Hisenda i Model Econòmic, i l'increment salarial addicional previst en la disposició addicional tercera del Decret llei 1/2019, de 18 de gener, del Consell, sense perjudici de ser incrementada aplicant el mateix increment global que el que estableix per a la despesa del sector públic valencià la llei de pressupostos de cada any.  
3. Sobre aquest import s'haurà de practicar la retenció corresponent a compte de l'impost sobre la renda de les persones físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre, i unes altres que, en el seu cas, pogueren correspondre.  
4. L'import de cada beca s'abonarà a les persones beneficiàries per mensualitats vençudes, amb el certificat previ en el qual es faça constar que s'han realitzat les activitats encarregades d'acord amb la finalitat que justifica la concessió de la beca per part de la persona titular de la Direcció General d'Infraestructures de Serveis Socials.  
5. En el cas que, concedida la beca, algun període de desenvolupament de les pràctiques no es realitze durant un mes complet i implique una meritació econòmica a favor de la persona beneficiària inferior al corresponent a un mes natural, la prestació econòmica serà proporcional a aquest període. En aquests supòsits es garantirà, en tot cas, el dret d'audiència a la persona interessada.  
  
Sisé. Termini, lloc i forma de presentació de les sol·licituds  
1. El termini de presentació de sol·licituds serà de 15 dies hàbils, comptats a partir de l'endemà de la publicació de la present convocatòria en el Diari Oficial de la Generalitat Valenciana.  
Cada aspirant només podrà presentar una única sol·licitud optant exclusivament a una de les beques convocades, amb independència que tinga més d'una de les titulacions exigides en les convocatòries corresponents En el cas que una mateixa persona, dins del termini establit, presente més d'una sol·licitud, s'entendrà que l'última presentada reemplaça les anteriors.  
2. Les sol·licituds es presentaran per via telemàtica. Per a això, s'haurà d'accedir a la seu electrònica de la Generalitat: https://sede.gva.es, i buscar el tràmit de sol·licitud de beca dissenyat a aquest efecte.  
Per a poder realitzar la presentació electrònica, la persona sol·licitant podrà utilitzar els certificats electrònics incorporats al document nacional d'identitat, els certificats electrònics reconeguts i aquells sistemes de signatura electrònica avançada que s'admeten per l'Administració segons la normativa vigent.  
En la sol·licitud s'especificarà la beca per la qual s'opta i es presentarà el currículum de manera completa segons els models normalitzats que estaran accessibles en la seu electrònica de la Generalitat: www.sede.gva.es, a fi de poder obtindre l'autobaremació inicial dels mèrits al·legats en el currículum, que es calcularà de manera automàtica a partir de la informació aportada en aquest.  
3. Les persones amb discapacitat o diversitat funcional que opten a una plaça reservada per a persones amb discapacitat ho hauran de fer constar en la sol·licitud.  
4. Segons el que disposa l'article 69 de la Llei 39/2015, d'1 d'octubre, del procediment administratiu comú de les administracions públiques, la inexactitud, falsedat o omissió, de caràcter essencial, en qualsevol dada, o manifestació, de la declaració responsable, així com la falta d'acreditació dels requisits exigits, determinarà la impossibilitat de continuar en la convocatòria.  
  
Seté. Presentació de documentació acreditativa dels mèrits  
1. Amb la finalitat de reduir càrregues administratives a les persones interessades, juntament amb la sol·licitud i el currículum no s'adjuntarà cap documentació.  
2. Les persones sol·licitants que hagen sigut seleccionades per a la fase d'entrevista, d'acord amb el que disposa l'article 7 de l'Ordre 2/2020, hauran de presentar la documentació acreditativa dels mèrits detallats en el currículum en el moment en el qual acudisquen a la realització d'aquesta.  
3. Els qui hagen sigut seleccionades per a la fase d'entrevista hauran de presentar la documentació acreditativa dels mèrits detallats en el currículum quan acudisquen a la realització d'aquesta. Si la documentació presentada no tinguera els requisits exigits en la convocatòria, o no foren aportats alguns dels documents preceptius, es requerirà i es concedirà un termini de 10 dies hàbils perquè s'esmene la falta o s'adjunten els documents preceptius, de conformitat amb l'article 68 de la Llei 39/2015, d'1 d'octubre, del procediment administratiu comú de les administracions públiques.  
4. Els mèrits no suficientment acreditats no seran tinguts en compte a l'efecte de la seua valoració. El compliment temporal dels mèrits s'entendrà referit a la data de finalització del termini de presentació de sol·licituds.  
5. En el cas que, revisada documentació aportada, es comprovara que la puntuació atorgada per a l'accés a l'entrevista és inferior a l'obtinguda, d'acord amb els mèrits al·legats en la sol·licitud, i ocasionara que altres persones sol·licitants puguen obtindre una puntuació superior dins de la especialitat corresponent, aquestes seran citades per a la realització de l'entrevista i la presentació de la documentació corresponent.  
  
6. La presentació de la sol·licitud per a optar a aquestes beques implicarà l'acceptació per la persona sol·licitant de les bases d'aquesta convocatòria.  
7. Quant a la gestió electrònica del procediment administratiu d'aquesta convocatòria s'observarà el que es disposa en l'Ordre 17/2011, de 6 de maig, de la Conselleria de Justícia i Administracions Públiques, per la qual es desenvolupa el capítol II, de les beques de pràctiques professionals, del Decret 132/2009, de 4 de setembre, del Consell, pel qual es regula la concessió de beques.  
  
Huité. Comissió avaluadora i procediment de selecció  
1. Per a l'examen de les sol·licituds de beca i l'elaboració de les oportunes propostes es constituirà una comissió avaluadora, d'acord amb el que s'estableix en l'article 9 de l'Ordre 2/2020. Quant al funcionament d'òrgans col·legiats serà necessari aplicar el que s'estableix en els articles del 15 al 18 de la Llei 40/2015, d'1 d'octubre, de règim jurídic del sector públic.  
  
Nové. Ordenació i instrucció del procediment  
1. L'ordenació i instrucció del procediment correspondrà a la Direcció General d'Infraestructures de Serveis Socials.  
2. En qualsevol moment al llarg del procediment, l'òrgan instructor podrà sol·licitar als òrgans, administracions i entitats competents, la transmissió telemàtica d'aquelles dades que siguen necessàries per a la correcta instrucció del procediment i permetrà la comprovació dels fets sobre els quals haja de pronunciar-se la resolució.  
  
3. Estudiades les sol·licituds i documentació presentada, la comissió avaluadora elevarà a l'òrgan competent una llista provisional de les persones aspirants admeses i la seua valoració, així com una relació dels aspirants exclosos i la causa de l'exclusió, per a la seua publicació, i concedirà un termini de 10 dies hàbils, durant el qual es podran presentar les al·legacions que els interessats consideren oportunes.  
  
Estudiades les al·legacions, s'elevarà a l'òrgan competent per a la seua publicació la llista definitiva, que contindrà la relació definitiva de la puntuació obtinguda per totes les persones aspirants, així com de les persones excloses, i el motiu de l'exclusió.  
En el mateix acte es procedirà a la convocatòria dels qui hagen obtingut, en cada àrea, les 10 millors puntuacions per a la realització d'una entrevista. La falta d'assistència per la persona candidata a aquesta entrevista serà causa d'exclusió del procés selectiu.  
Realitzada l'entrevista i conclosa la selecció, es publicarà la llista amb les persones que siguen beneficiàries de les beques, i aquestes podran formular les al·legacions que estimen oportunes durant el termini de 10 dies hàbils.  
Les publicacions de llistes i relacions que determina el procés de selecció s'inseriran en la seu electrònica de la Generalitat: https://sede.gva.es.  
  
Deu. Criteris de valoració  
Les sol·licituds presentades es valoraran d'acord amb els criteris establits en l'article 4 de l'Ordre 2/2020.  
  
Onze. Resolució  
1. De conformitat amb el que es disposa en l'article 10.1 de l'Ordre 2/2020 es delega en la persona titular de la Direcció General d'Infraestructures de Serveis Socials, la facultat de dictar la resolució de concessió de beques de pràctiques professionals.  
2. Vista la proposta motivada formulada per la comissió avaluadora, la Direcció General d'Infraestructures de Serveis Socials dictarà resolució que contindrà la relació tant de persones beneficiàries, com de les persones les sol·licituds de les quals hagen sigut desestimades, així com una borsa de reserva constituïda en la forma prevista en l'article 9, apartat 4 de l'Ordre 2/2020.  
3. El termini màxim per a dictar i publicar la resolució serà de 3 mesos, comptadors des de la data de publicació de la convocatòria, sense perjudici que puga ampliar-se en els termes previstos en la legislació bàsica de procediment administratiu comú.  
4. Conclòs aquest termini, sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
5. La resolució de concessió es publicarà en el Diari Oficial de la Generalitat Valenciana, amb expressió de les bases, convocatòria, programa i crèdit pressupostari al qual s'imputen les beques atorgades, relació de les persones beneficiàries, quantitats concedides i la finalitat d'aquestes.  
La publicació de la citada resolució assortirà els efectes de notificació a les persones interessades, d'acord amb el que es disposa en la legislació bàsica de procediment administratiu comú, i s'inserirà la informació corresponent en la seu electrònica o portal institucional de la Generalitat en internet.  
  
Dotze. Drets i obligacions  
Les persones beneficiàries tenen els drets i obligacions establits en l'article 14 de l'Ordre 2/2020.  
Les persones beneficiàries de la beca hauran d'exercir les pràctiques amb un horari màxim de 30 hores setmanals, distribuïdes segons les organitze qui exercisca de tutor o tutora en la Direcció General d'Infraestructures de Serveis Socials.  
  
Tretze. Pèrdua del dret al pagament i reintegrament  
La pèrdua del dret a gaudir de la beca i l'obligació de reintegrament s'estableixen en l'article 18 de l'Ordre 2/2020.  
  
Catorze. Pla de control  
De conformitat amb el que s'estableix en l'article 169 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, es durà a terme un pla de control de la realització de l'activitat objecte d'aquesta convocatòria, segons el que s'estableix en l'article 19 de l'Ordre 2/2020.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar, potestativament, recurs de reposició davant el mateix òrgan que dicta l'acte, en el termini d'un mes, comptador des de l'endemà de la publicació de la present resolució en el Diari Oficial de la Generalitat Valenciana o, directament, recurs contenciós administratiu davant els jutjats contenciosos administratius de la Comunitat Valenciana, en el termini de 2 mesos, comptadors des de l'endemà de la publicació de la present resolució en el Diari Oficial de la Generalitat Valenciana.  
  
  
València, 30 de juny de 2020.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.